Fikret Hodžić
Fikret Hodžić (26. juni 1953 – 9. juli 1992) bio je profesionalni bodybuilder iz Bosne i Hercegovine. Hodžić se natjecao tokom tokom 1970-ih i 1980-ih godina predstavljajući Socijalističku Federativnu Republiku Jugoslaviju. Hodžića su pored vlastite kuće ubili pripadnici srpske paravojske početkom rata u Bosni i Hercegovini. Njegovi ostaci pronađeni su u masovnoj grobnici u januaru 2009, a sahranjen je 20. jula 2009, punih 17 godina nakon njegovog ubistva. Hodžić se počeo baviti Body buildingom 1973. godine, a uzor mu je bio svjetski šampion u ovom sportu Franco Columbu. Nakratko je morao pauzirati treniranje zbog služenja obaveznog vojnog roka. Hodžić je bio bodybuilding šampion Jugoslavije 15 godina uzastopno u periodu između 1976. i 1991, a bio je i pobornik treninga napolju kad su vremenski uslovi to dozvoljavali. Tokom rata, ubio ga je bivši učenik u koncentracijskom logoru Trnopolje u Bosni i Hercegovini. Njegova supruga i dvoje djece našli su utočište u Austriji. Nakon što je čuo za Hodžićevo ubistvo, Arnold Schwarzenegger je izrazio saučešće porodici. Hodžićevog 20-godišnjeg sina Džemala ubio je lokalni kriminalac u Sanskom Mostu 2000. godine.